ભલામણો લાગુ કરવા માટે કોર્ટે અલ્ટિમેટમ આપી દીધું છે, પરંતુ બીસીસીઆઇ બહાનાબાજી કરી તેને ટાળી રહી છે. બીસીસીઆઇએ બધી જવાબદારી રાજ્ય સંઘ પર નાખીને કહી દીધું છે કે જો તેઓ આ ભલામણો લાગુ કરવા ના ઇચ્છે તો બોર્ડ કંઈ કરી શકે નહીં. ગત ૭ ઓક્ટોબરે જ સુપ્રીમ કોર્ટે વચગાળાનો આદેશ આપ્યો હતો કે જ્યાં સુધી રાજ્ય ક્રિકેટસંઘ ભલામણો સ્વીકારી લીધાનું સોગંદનામું ના કરે ત્યાં સુધી તેઓને ફંડ આપવું નહીં એટલું જ નહીં, ૧૩ રાજ્ય સંઘને ટીવી રાઇટ્સનાં નાણાં આપી દેવામાં આવ્યાં છે તેઓ પણ સોગંદનામું આપ્યા વિના એ નાણાં ખર્ચી શકશે નહીં.